Ymadael Â’r Undeb Ewropeaidd, Cymru Enwi, cymhwyso a chychwyn 1 1 Enw’r Rheoliadau hyn yw Rheoliadau Bwyd (Diwygiadau Amrywiol) (Cymru) (Ymadael â’r UE) (Rhif 2) 2019. 2 Mae’r Rheoliadau hyn yn gymwys o ran Cymru. 3 Daw’r Rheoliadau hyn i rym ar y diwrnod ymadael. Rheoliadau Bwyd Cyffredinol 2004 2 . . . . . . . . . . . . . . . . . . . . . . . . . . . . . . . . Rheoliadau Hylendid Bwyd (Cymru) 2006 3 1 Mae Rheoliadau Hylendid Bwyd (Cymru) 2006 wedi eu diwygio fel a ganlyn. 2 Yn Atodlen 2, yn y tabl— a yn y cofnod ar gyfer Erthygl 6(1) o Reoliad 852/2004, yn yr ail golofn, yn lle “ag unrhyw ddeddfwriaeth arall yr UE neu unrhyw gyfraith genedlaethol arall sy’n gymwys” rhodder “â chyfraith y Deyrnas Unedig”; b yn y cofnod ar gyfer Erthygl 4(1) o Reoliad 853/2004, yn yr ail golofn, hepgorer “ac sydd wedi’u gweithgynhyrchu yn yr Undeb Ewropeaidd”; c hepgorer y cofnod ar gyfer Erthygl 8 o Reoliad 853/2004. 3 Yn Atodlen 3, ym mharagraff 10, yn lle “mewn un neu ragor o ieithoedd y Gymuned” rhodder “yn Saesneg, neu yn Gymraeg ac yn Saesneg”. Rheoliadau Cynhyrchion Pysgodfeydd (Taliadau Rheolaethau Swyddogol) (Cymru) 2007 4 . . . . . . . . . . . . . . . . . . . . . . . . . . . . . . . . Rheoliadau Rheolaethau Swyddogol ar Fwyd Anifeiliaid a Bwyd (Cymru) 2009 5 . . . . . . . . . . . . . . . . . . . . . . . . . . . . . . . . Rheoliadau Deunyddiau ac Eitemau mewn Cysylltiad â Bwyd (Cymru) 2012 6 . . . . . . . . . . . . . . . . . . . . . . . . . . . . . . . . Rheoliadau Ychwanegion, Cyflasynnau, Ensymau a Thoddyddion Echdynnu Bwyd (Cymru) 2013 7 . . . . . . . . . . . . . . . . . . . . . . . . . . . . . . . . Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Cymru) 2015 8 1 Mae Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Cymru) 2015 wedi eu diwygio fel a ganlyn. 2 Yn rheoliad 2— a ym mharagraff (1)— i hepgorer y diffiniad o “Cyfarwyddeb 2003/40”; ii yn y lle priodol, mewnosoder— ystyr “deddfwriaeth berthnasol ynghylch dŵr wedi’i botelu” (“ relevant bottled water legislation ”) yw— o ran Lloegr, Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Lloegr) 2007 ; o ran Gogledd Iwerddon, Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Gogledd Iwerddon) 2015 ; o ran yr Alban, Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Yr Alban) (Rhif 2) 2007 ; ; iii yn y lle priodol, mewnosoder— ystyr “trydedd wlad” (“ third country ”) yw unrhyw wlad ac eithrio’r Deyrnas Unedig, ac mae’n cynnwys— Beilïaeth Guernsey; Beilïaeth Jersey; Ynys Manaw. ; b ym mharagraff (3), hepgorer “Cyfarwyddeb 2003/40,”. 3 Yn rheoliad 3(1)— a yn is-baragraff (a), yn lle’r geiriau o “Cyfarwyddeb” hyd at y diwedd rhodder “rheoliad 2(1) o Reoliadau Meddyginiaethau Dynol 2012 ”; b yn lle is-baragraff (d), rhodder— d ei fod yn ddŵr mwynol naturiol a fwriedir ar gyfer— i ei symud i Ogledd Iwerddon; neu ii ei allforio i drydedd wlad. 4 Yn rheoliad 4— a ym mharagraff (2)— i yn is-baragraff (b), yn lle “yn unol â Chyfarwyddeb 2009/54” rhodder “o dan y ddeddfwriaeth berthnasol ynghylch dŵr wedi’i botelu”; ii hepgorer is-baragraff (c); iii yn lle is-baragraff (d) rhodder— d yn achos dŵr a echdynnwyd o’r ddaear mewn trydedd wlad— i pan fo’r Asiantaeth yn rhoi cydnabyddiaeth yn unol â Rhan 2 o Atodlen 1; ii pan fo ganddo gydnabyddiaeth gyfatebol yn Lloegr a roddir gan yr Ysgrifennydd Gwladol yn unol â rheoliad 4(1)(d)(i) o Reoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Lloegr) 2007 a Rhan 2 o Atodlen 3 iddynt; iii pan fo ganddo gydnabyddiaeth gyfatebol yn yr Alban a roddir gan Asiantaeth Safonau Bwyd yr Alban yn unol â rheoliad 4(1)(d)(i) o Reoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Yr Alban) (Rhif 2) 2007, a Rhan 2 o Atodlen 3 iddynt; iv pan fo ganddo gydnabyddiaeth gyfatebol yng Ngogledd Iwerddon a roddir gan yr Asiantaeth yn unol â rheoliad 4(2)(d)(i) o Reoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Gogledd Iwerddon) 2015 , a Rhan 2 o Atodlen 1 iddynt. ; b hepgorer paragraff (3). 5 Ar ôl rheoliad 4 mewnosoder— Darpariaeth drosiannol: ymadael â’r AEE a’r UE 4A 1 Mae’r dŵr a ganlyn wedi ei achredu, hynny yw mae’n cael ei drin at ddibenion y Rheoliadau hyn fel pe bai’n ddŵr mwynol naturiol a gydnabyddir gan yr Asiantaeth o dan reoliad 4(2)(d)(i)— a dŵr mwynol naturiol sefydledig a gydnabyddir yn yr UE; b dŵr mwynol naturiol sefydledig a gydnabyddir yng Ngwlad yr Iâ; c dŵr mwynol naturiol sefydledig a gydnabyddir yn Norwy. 2 Mae’r achrediad ym mharagraff (1) yn parhau i gael effaith mewn perthynas â dŵr mwynol naturiol y mae is-baragraff (a), (b) neu (c) o’r paragraff hwnnw yn gymwys iddo hyd nes y dyddiad perthnasol y daw’r achrediad i ben. 3 Yn achos dŵr mwynol naturiol sefydledig a gydnabyddir yn yr UE, os yw Gweinidogion Cymru o’r farn bod o leiaf un dŵr mwynol sefydledig a gydnabyddir yn y DU nad yw’n cael ei drin gan yr awdurdod cyfrifol mewn o leiaf un Aelod-wladwriaeth fel dŵr mwynol a gydnabyddir at ddibenion Cyfarwyddeb 2009/54/EC , caiff Gweinidogion Cymru hysbysu’r Comisiwn fod yr achrediad y darperir ar ei gyfer ym mharagraff (1)(a) mewn perthynas â dŵr mwynol naturiol sefydledig a gydnabyddir yn yr UE, i beidio. 4 Yn achos dŵr mwynol naturiol sefydledig a gydnabyddir yng Ngwlad yr Iâ, os yw Gweinidogion Cymru o’r farn bod o leiaf un dŵr mwynol sefydledig a gydnabyddir yn y DU nad yw’n cael ei drin fel dŵr mwynol a gydnabyddir yng Ngwlad yr Iâ at ddibenion Cyfarwyddeb 2009/54/EC , caiff Gweinidogion Cymru hysbysu Awdurdod Bwyd a Milfeddygol Gwlad yr Iâ fod yr achrediad y darperir ar ei gyfer ym mharagraff (1)(b) mewn perthynas â dŵr mwynol naturiol sefydledig a gydnabyddir yng Ngwlad yr Iâ, i beidio. 5 Yn achos dŵr mwynol naturiol sefydledig a gydnabyddir yn Norwy, os yw Gweinidogion Cymru o’r farn bod o leiaf un dŵr mwynol sefydledig a gydnabyddir yn y DU nad yw’n cael ei drin yn Norwy fel dŵr mwynol a gydnabyddir at ddibenion Cyfarwyddeb 2009/54/EC , caiff Gweinidogion Cymru hysbysu Awdurdod Diogelwch Bwyd Norwy fod yr achrediad y darperir ar ei gyfer ym mharagraff (1)(c) mewn perthynas â dŵr mwynol naturiol sefydledig a gydnabyddir yn Norwy, i beidio. 6 Ni chaniateir rhoi hysbysiad o dan baragraff (3), (4) neu (5) cyn diwedd y cyfnod o 6 mis sy’n dechrau ar y diwrnod y mae diwrnod cwblhau’r cyfnod gweithredu yn digwydd. 7 Rhaid i’r dyddiad a bennir mewn hysbysiad a roddir o dan baragraff (3), (4) neu (5) fel y dyddiad y daw achrediad i ben fod o leiaf 6 mis ar ôl y dyddiad y rhoddir yr hysbysiad arno, gan ddechrau â’r diwrnod ar ôl y diwrnod y rhoddir yr hysbysiad hwnnw arno. 8 Rhaid i Weinidogion Cymru gyhoeddi copi o unrhyw hysbysiad a roddir o dan baragraff (3), (4) neu (5) mewn modd sy’n ymddangos i Weinidogion Cymru ei fod yn briodol er mwyn dwyn ei effaith, cyn gynted ag y bo’n rhesymol ymarferol, i sylw’r rhai hynny neu gynrychiolydd y rhai hynny, yng Nghymru, y mae Gweinidogion Cymru yn ystyried bod yr hysbysiad yn debygol o effeithio arnynt. 9 Rhaid i Weinidogion Cymru gyhoeddi o bryd i’w gilydd, mewn modd sy’n ymddangos i Weinidogion Cymru ei fod yn briodol, restr o enwau y dŵr mwynol naturiol sefydledig a gydnabyddir yn yr UE, yng Ngwlad yr Iâ ac yn Norwy sy’n cael ei drin fel dŵr mwynol naturiol achrededig o dan baragraff (1) (“rhestr paragraff 9”). 10 Pan roddir hysbysiad o dan baragraff (3), (4) neu (5), rhaid i Weinidogion Cymru ddiweddaru’r rhestr paragraff 9 cyn gynted ag y bo’n rhesymol ymarferol ar ôl y dyddiad a bennir yn yr hysbysiad fel y dyddiad y daw’r achrediad i ben. 11 Mae’r rhestr paragraff 9 i’w thrin fel tystiolaeth derfynol bod y dŵr yn ddŵr mwynol naturiol achrededig at ddibenion y Rheoliadau hyn. 12 Yn y rheoliad hwn— ystyr “Aelod-wladwriaeth” (“ member State ”) yw Aelod-wladwriaeth o’r UE fel y mae wedi ei gyfansoddi yn union ar ôl diwrnod cwblhau’r cyfnod gweithredu ; ystyr “Cyfarwyddeb 2009/54/EC ” (“ Directive 2009/54/EC ”) yw Cyfarwyddeb 2009/54/EC fel y’i hymgorfforir yng nghytundeb yr AEE, ac fel yr oedd yn cael effaith, yn union cyn diwrnod cwblhau’r cyfnod gweithredu ; ystyr “dŵr mwynol naturiol sefydledig a gydnabyddir yng Ngwlad yr Iâ” (“ established Icelandic recognised natural mineral water ”) yw dŵr mwynol naturiol a echdynnwyd o’r ddaear yng Ngwlad yr Iâ— yr oedd ganddo, yn union cyn diwrnod cwblhau’r cyfnod gweithredu , statws dŵr mwynol naturiol a gydnabyddir at ddibenion Cyfarwyddeb 2009/54/EC , a y mae’r gydnabyddiaeth honno yn parhau mewn grym ar ei gyfer; ystyr “dŵr mwynol naturiol sefydledig a gydnabyddir yn y DU” (“ established recognised UK natural mineral water ”) yw dŵr mwynol naturiol a echdynnwyd o’r ddaear yn y Deyrnas Unedig— yr oedd ganddo, yn union cyn diwrnod cwblhau’r cyfnod gweithredu , statws dŵr mwynol naturiol a gydnabyddir at ddibenion Cyfarwyddeb 2009/54/EC , a y mae’r gydnabyddiaeth honno yn parhau mewn grym ar ei gyfer; ystyr “dŵr mwynol naturiol sefydledig a gydnabyddir yn Norwy” (“ established Norwegian recognised natural mineral water ”) yw dŵr mwynol naturiol a echdynnwyd o’r ddaear yn Norwy— yr oedd ganddo, yn union cyn diwrnod cwblhau’r cyfnod gweithredu , statws dŵr mwynol naturiol a gydnabyddir at ddibenion Cyfarwyddeb 2009/54/EC , a y mae’r gydnabyddiaeth honno yn parhau mewn grym ar ei gyfer; ystyr “dŵr mwynol naturiol sefydledig a gydnabyddir yn yr UE” (“ established EU recognised natural mineral water ”) yw— dŵr mwynol naturiol a echdynnwyd o’r ddaear mewn unrhyw Aelod-wladwriaeth— yr oedd ganddo, yn union cyn diwrnod cwblhau’r cyfnod gweithredu , statws dŵr mwynol naturiol a gydnabyddir at ddibenion Cyfarwyddeb 2009/54/EC , a y mae’r gydnabyddiaeth honno yn parhau mewn grym ar ei gyfer; dŵr mwynol naturiol a echdynnwyd o’r ddaear mewn trydedd wlad— yr oedd ganddo, yn union cyn diwrnod cwblhau’r cyfnod gweithredu , statws dŵr mwynol naturiol a gydnabyddir at ddibenion Cyfarwyddeb 2009/54/EC ar ôl cael ei gydnabod gan unrhyw Aelod-wladwriaeth fel dŵr mwynol naturiol at ddibenion Cyfarwyddeb 2009/54/EC ar sail tystysgrif (“tystysgrif Erthygl 1(2)”) o’r math y cyfeirir ato yn yr ail is-baragraff o Erthygl 1(2) o Gyfarwyddeb 2009/54/EC a ddyroddir gan yr awdurdod cyfrifol yn y wlad y’i hechdynnwyd ynddi, y mae’r gydnabyddiaeth honno yn parhau mewn grym ar ei gyfer, a y mae’r dystysgrif Erthygl 1(2) yn parhau i fod yn ddilys ar ei gyfer; ystyr “dyddiad y daw’r achrediad i ben” (“ accreditation cessation date ”) yw’r dyddiad dod i ben a bennir mewn hysbysiad a roddir gan Weinidogion Cymru o dan baragraff (3), (4) neu (5); mae i “trydedd wlad” yr un ystyr ag a roddir i “third country” yng Nghyfarwyddeb 2009/54/EC. 6 Yn rheoliad 24(1)(a), yn lle “bodloni gofynion Cyfarwyddeb 98/83 ac yn cydymffurfio’n benodol” rhodder “cydymffurfio”. 7 Yn rheoliad 27A— a ym mharagraff (b)— i hepgorer “neu o Wladwriaeth AEE arall”; ii yn lle “Erthyglau 1 i 3 o Reoliad 115/2010” rhodder “y ddeddfwriaeth berthnasol ynghylch dŵr wedi’i botelu sy’n gymwys yn y rhan honno o’r Deyrnas Unedig”; b ym mharagraff (c)— i yn lle “wlad nad yw’n Wladwriaeth AEE arall” rhodder “drydedd wlad”; ii yn lle’r geiriau o “a awdurdodwyd” i “Erthyglau 1 i 3” rhodder “sy’n cydymffurfio â gofynion Erthyglau 1 a 2” 8 Yn rheoliad 27B— a ym mharagraff (b)— i hepgorer “neu o Wladwriaeth AEE arall”; ii yn lle’r geiriau o “fel triniaeth sy’n cydymffurfio” i “fel y’i gweithredir” rhodder “o dan y ddeddfwriaeth berthnasol ynghylch dŵr wedi’i botelu sy’n gymwys”; iii hepgorer “neu’r Wladwriaeth AEE honno”; b ym mharagraff (c)— i yn lle “wlad nad yw’n Wladwriaeth AEE arall” rhodder “drydedd wlad”; ia ar ôl “yr Asiantaeth”, yn lle “neu” rhodder “ei bod yn cyfateb i ofynion y Rheoliadau hyn, neu gan” ii hepgorer “neu mewn Gwladwriaeth AEE arall”; iii yn lle’r geiriau o “Erthygl 5” i “ddŵr ffynnon” rhodder “y ddeddfwriaeth berthnasol ynghylch dŵr wedi’i botelu sy’n gymwys yn y rhan honno o’r Deyrnas Unedig”. 9 Hepgorer rheoliad 33(4). 10 Yn rheoliad 36(1)(b), yn lle “gwlad ar wahân i Wladwriaeth AEE” rhodder “trydedd wlad”. 11 Yn Atodlen 1— a ym mharagraff 1, yn y geiriau o flaen is-baragraff (a), hepgorer “at ddibenion Erthygl 1 o Gyfarwyddeb 2009/54”; b yn Rhan 2, yn y pennawd, yn lle “gwlad heblaw Gwladwriaeth AEE” rhodder “trydedd wlad”; c ym mharagraff 5, yn y geiriau o flaen is-baragraff (a)— i yn lle “gwlad heblaw Gwladwriaeth AEE” rhodder “trydedd wlad”; ii hepgorer “at ddibenion Erthygl 1 o Gyfarwyddeb 2009/54”. 12 Yn Atodlen 10, ym mharagraff 1(1), yn lle “ag Atodiad III i Gyfarwyddeb 98/83 a’r” rhodder “â’r”. 13 Yn Atodlen 11, ym mharagraff 1, yn lle “ag Atodiad III i Gyfarwyddeb 2013/51 a’r” rhodder “â’r”. Rheoliadau Bwyd Anifeiliaid (Cyfansoddiad, Marchnata a Defnydd) (Cymru) 2016 9 1 Mae Rheoliadau Bwyd Anifeiliaid (Cyfansoddiad, Marchnata a Defnydd) (Cymru) 2016 wedi eu diwygio fel a ganlyn. 2 Yn rheoliad 7(2)— a yn is-baragraff (a), hepgorer y geiriau o “, fel y’i darllenir” hyd at y diwedd; b yn is-baragraff (c), yn lle “Comisiwn” rhodder “Awdurdod Diogelwch Bwyd”. 3 Yn rheoliad 10(2)(d), yn lle “Comisiwn” rhodder “Awdurdod Diogelwch Bwyd”. 4 Yn rheoliad 13(2)— a hepgorer is-baragraff (a); b yn is-baragraff (b), yn lle “Comisiwn” rhodder “awdurdod priodol”. 5 Yn lle Atodlen 1, rhodder yr Atodlen 1 newydd a nodir yn yr Atodlen i’r Rheoliadau hyn. Rheoliadau Bwydydd Newydd (Cymru) 2017 10 1 Mae Rheoliadau Bwydydd Newydd (Cymru) 2017 wedi eu diwygio fel a ganlyn. 2 Yn Atodlen 1, yn y tabl— a yn y cofnod ar gyfer Erthygl 6(2) fel y’i darllenir gydag Erthyglau 24 a 35(2), yn yr ail golofn, yn lle “rhestr yr Undeb” rhodder “y rhestr”; b yn y cofnod ar gyfer Erthygl 25, yn yr ail golofn, yn lle “Comisiwn Ewropeaidd” rhodder “Awdurdod Diogelwch Bwyd”. Vaughan Gething Y Gweinidog Iechyd a Gwasanaethau Cymdeithasol, un o Weinidogion Cymru 25 Mehefin 2019